CELEX: 32014D0359
Language: da
Date: 2014-06-13 00:00:00
Title: 2014/359/EU: Kommissionens gennemførelsesafgørelse af 13. juni 2014 om overensstemmelse mellem de europæiske standarder EN 15649-1:2009+A2:2013 og EN 15649-6:2009+A1:2013 for flydende fritidsprodukter til brug på og i vandet og det almindelige sikkerhedskrav i Europa-Parlamentets og Rådets direktiv 2001/95/EF og om offentliggørelse af referencerne til disse standarder i Den Europæiske Unions Tidende  EØS-relevant tekst

14.6.2014   
            
            
               DA
            
            
               Den Europæiske Unions Tidende
            
            
               L 175/45
            
         KOMMISSIONENS GENNEMFØRELSESAFGØRELSE
   af 13. juni 2014
   om overensstemmelse mellem de europæiske standarder EN 15649-1:2009+A2:2013 og EN 15649-6:2009+A1:2013 for flydende fritidsprodukter til brug på og i vandet og det almindelige sikkerhedskrav i Europa-Parlamentets og Rådets direktiv 2001/95/EF og om offentliggørelse af referencerne til disse standarder i Den Europæiske Unions Tidende
   
   (EØS-relevant tekst)
   
      (2014/359/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, stk. 2, første afsnit, og
   ud fra følgende betragtninger:
   
               (1)
            
            
               Ved artikel 3, stk. 1, i direktiv 2001/95/EF fastsættes det, at producenter kun må markedsføre sikre produkter.
            
         
               (2)
            
            
               I henhold til artikel 3, stk. 2, andet afsnit, i direktiv 2001/95/EF formodes et produkt at være sikkert for så vidt angår de risici og risikokategorier, der er omfattet af de pågældende nationale standarder, når det er i overensstemmelse med ikke-bindende nationale standarder, der gennemfører europæiske standarder, for hvilke Kommissionen i overensstemmelse med direktivets artikel 4, stk. 2, har offentliggjort referencer i Den Europæiske Unions Tidende.
            
         
               (3)
            
            
               I henhold til artikel 4, stk. 1, i direktiv 2001/95/EF udarbejdes europæiske standarder af europæiske standardiseringsorganer (ESO'er) på grundlag af mandater fra Kommissionen.
            
         
               (4)
            
            
               I henhold til artikel 4, stk. 2, i direktiv 2001/95/EF offentliggør Kommissionen referencerne for sådanne standarder.
            
         
               (5)
            
            
               Den 21. april 2005 vedtog Kommissionen afgørelse 2005/323/EF om sikkerhedskrav, der skal opfyldes af de europæiske standarder for flydende fritidsartikler til brug på eller i vandet i henhold til Europa-Parlamentets og Rådets direktiv 2001/95/EF (2).
            
         
               (6)
            
            
               Den 6. september 2005 gav Kommissionen de europæiske standardiseringsorganer mandat M/372 til udarbejdelse af europæiske sikkerhedsstandarder, således at der tages højde for de største risici i forbindelse med flydende fritidsartikler til brug på og i vandet, særlig risikoen for druknings- og nærdrukningsulykker samt andre risici i forbindelse med produktets udformning, som f.eks. risikoen for at drive væk, miste grebet, falde fra stor højde, sidde fast eller blive viklet ind i noget over eller under vandet, pludseligt tab af opdrift, kæntring, kuldechok, såvel som risici i forbindelse med deres brug, f.eks. kollision og stød, og risici i forbindelse med vind, strøm og tidevand.
            
         
               (7)
            
            
               Den Europæiske Standardiseringsorganisation (CEN) har vedtaget en serie af europæiske standarder (EN 15649 del 1-7) for flydende fritidsartikler til brug på og i vandet som svar på Kommissionens mandat; den 18. juli 2013 vedtog Kommissionen gennemførelsesafgørelse 2013/390/EU (3) om, at de europæiske standarder EN 15649 (del 1-7) for flydende fritidsartikler er i overensstemmelse med det almindelige sikkerhedskrav i direktiv 2001/95/EF for så vidt angår de omfattede risici og offentliggjorde referencerne hertil i C-udgaven af Den Europæiske Unions Tidende.
            
         
               (8)
            
            
               Siden har CEN revideret de følgende europæiske standarder for flydende fritidsartikler til brug på og i vandet: EN 15649-1:2009+A2:2013 og EN 15649-6:2009+A1:2013.
            
         
               (9)
            
            
               De europæiske standarder EN 15649-1:2009+A2:2013 og EN 15649-6:2009+A1:2013 opfylder mandat M/372 og er i overensstemmelse med det almindelige sikkerhedskrav i direktiv 2001/95/EF. Referencerne hertil bør derfor offentliggøres i Den Europæiske Unions Tidende.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra det i henhold til direktiv 2001/95/EF nedsatte udvalg —
            
         VEDTAGET DENNE AFGØRELSE:
   Artikel 1
   Følgende europæiske standarder er i overensstemmelse med det almindelige sikkerhedskrav i direktiv 2001/95/EF for så vidt angår de omfattede risici:
   
               a)
            
            
               EN 15649-1:2009+A2:2013 »Flydende fritidsprodukter til brug på og i vandet — Del 1: Klassifikation, materialer, generelle krav og prøvningsmetoder«
            
         
               b)
            
            
               EN 15649-6:2009+A1:2013 »Flydende fritidsprodukter til brug på og i vandet — Del 6: Yderligere specifikke sikkerhedskrav og prøvningsmetoder til klasse D-udstyr«.
            
         Artikel 2
   Referencerne for standarderne EN 15649-1:2009+A2:2013 og EN 15649-6:2009+A1:2013 offentliggøres i C-udgaven af Den Europæiske Unions Tidende.
   Artikel 3
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 13. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 11 af 15.1.2002, s. 4.
   
      (2)  EUT L 104 af 23.4.2005, s. 39.
   
      (3)  EUT L 196 af 19.7.2013, s. 22.